પ્રચાર અર્થે રાહુલ ગાંધી 10.15 વાગ્યે અમદાવાદના જમાલપુર વિસ્તારમાં આવેલા જગન્નાથ મંદિરના દર્શને પહોંચ્યા હતા. તેમની સાથે ભરતસિંહ સોલંકી અને અશોક ગેહલોત પણ હાજર રહ્યા હતા. ભરતસિંહ સોલંકી અને રાહુલ ગાંધીએ એકસાથે ભગવાન જગન્નાથની આરતી ઉતારી હતી. રાહુલ ગાંધીએ પૂજા કરી ત્યાર બાદ મંદિરમાં તેમનું હાર પહેરાવી સ્વાગત કરવામાં આવ્યું હતું. રાહુલ ગાંધી બપોરે પ્રેસ કોન્ફરન્સ પણ કરશે.